শেয়ার বাজার চাঙ্গা, কমল সোনার দাম!

কলকাতা: শেয়ার বাজারে (Share Market) গতি ফিরতেই নামতে শুরু করেছে সোনার দাম (Gold Price)। উৎসবের মরশুমেও ফের কমল সোনার রেট (Gold Rate)। ফলে খুশি ক্রেতারা। আজ, ২৮ অক্টোবর ২০২৫, রাজ্যে আগের দিনের তুলনায় সোনার দাম অনেকটাই কমে পাওয়া যাচ্ছে। দোকানে যাওয়ার আগে জেনে নিন আজকের গোল্ড রেট।

স্বর্ণশিল্প বাঁচাও কমিটি (SSBC)-এর তথ্য অনুযায়ী, আজ ২৪ ক্যারেট সোনার দাম প্রতি গ্রামে ১২,০৬১, ২২ ক্যারেট কিনতে গেলে ১১,৪৬০, আর বেচতে গেলে ১০,৯৭৫। ১৮ ক্যারেট সোনার দাম প্রতি গ্রামে ৯,৪১০। রুপোর দাম প্রতি কেজিতে ১,৪৬,১৫৪ টাকা।

আরও পড়ুন: ১০০ দিনের বকেয়া মামলার নিষ্পত্তি চেয়ে হাইকোর্টে রাজ্য

বাজার বিশেষজ্ঞদের মতে, দীপাবলির আগে সোনার দামে বড় উত্থান দেখা গেলেও বর্তমানে কিছুটা স্থিতিশীলতা এসেছে। তাঁদের পূর্বাভাস, সাময়িক পতনের পর আবার দাম বাড়তে পারে। অনুমান করা হচ্ছে, ২০২৬ সালের মধ্যেই ১০ গ্রাম সোনার দাম দেড় লক্ষ টাকার ঘরে পৌঁছতে পারে।

সোনার বিশুদ্ধতা যাচাই করতে গ্রাহকদের BIS Care App ব্যবহার করার পরামর্শ দেওয়া হয়েছে। গয়নার ছয় সংখ্যার HUID নম্বর অ্যাপে প্রবেশ করালেই সোনার খাঁটি হওয়া যাচাই করা যায়। পাশাপাশি, কেনার আগে হলমার্ক ও BIS সনদ পরীক্ষা করা বাধ্যতামূলক। এখানে প্রদত্ত তথ্য শুধুমাত্র তথ্যগত উদ্দেশ্যে প্রকাশিত হয়েছে। বাজারে বিনিয়োগ ঝুঁকিপূর্ণ হতে পারে। কোনও সিদ্ধান্ত নেওয়ার আগে বিশেষজ্ঞের পরামর্শ নেওয়া উচিত।